Kinders beseer toe woonstel begin brandArgieffoto (pixabay.com) Minstens vier persone, waaronder drie klein kindertjies, is beseer toe ŉ brand in ŉ woonstel in Jeppestown in Johannesburg uitgebreek het. “Brandbestryders het paramedici na die toneel ontbied,” het Russel Meiring, woordvoerder van die polisie, in ŉ verklaring gesê. “Drie seuntjies, onderskeidelik sewe en twee jaar en sewe maande oud en hul 32-jarige ma het geringe brandwonde opgedoen. Hulle is ook vir rookinaseming behandel.” Die pasiënte is op die toneel behandel en daarna na ŉ hospitaal in Johannesburg geneem vir verdere behandeling. Die oorsaak van die brand is nog nie bekend nie. Owerhede stel ondersoek in.